section_heading: Priča
paragraph_text: Johnny je u međuvremenu počeo raditi za Raya Boccina, capoa obitelji Pegorino, koji mu je i bio odao Brianovu lokaciju. Johnny pomaže Boccinu u njegovim operacijama s dijamantima, uključujući i krađu dijamanata vrijednih 2 milijuna dolara koje su homoseksualni vlasnik noćnih klubova Anthony "Gay Tony" Prince i njegov tjelohranitelj Luis Fernando Lopez kupovali od kuhara na brodu Platypus (kojim je Niko Belić stigao u Liberty City). Međutim, uskoro Ray dogovara prodaju tih dijamanata bandi židovskih dilera dijamanata u muzeju Libertonian, za koju zaduži Johnnyja zajedno s Nikom Belićem; sastanak sabotira Luis Lopez, koji ubije dilere i ukrade dijamante, Niko pobjegne na jednu stranu praznih ruku, a Johnny na drugu s novcem; sačuvani novac Johnny daje Jimu. Kada Ray dozna za to, zarobi Jima u podrumu svoje pizzerije Drusilla's gdje ga muči zajedno s jednim svojim gangsterom. Kad Johnny dođe na to mjesto i vidi kako Rayev gangster muči Jima led-lampom kojom mu i sprži lijevi obraz, Johnny je bijesan te ubija gangstera koji se baš spremao prerezati Jimu vrat. Ray je razbješnjen i prijeti Johnnyju, dok Johnny odlazi. Međutim, dok se Johnny vozi ulicama na svom motoru, Ashley ga mobitelom obavijesti da je Ray poslao svoje ljude koji kruže po gradu u potrazi za Johnnyjem. Johnny zove Terryja i Claya i naredi im da naprave zasjedu, te im se pridruži u borbi protiv mafijaša koji su ga primijetili; tijekom borbe Johnny saznaje da je klub u potpunom rasulu. Nešto vremena nakon tog događaja, Johnny od Ashley saznaje da je Jim ubijen, te prekida odnose s njome, smatrajući da mu je ona upropastila život.